En ældre kvinde fra Aars overså en ubetinget vigepligt og måtte en tur på sygehuset.

Kvinden kom kørende ad Blærevej og kørte direkte ud for den ubetingede vigepligt i krydset ved Kelddalvej. Her kørte hun sammen med en 27-årig mand fra Suldrup, oplyser Nordjyllands Politi. I første omgang sad kvinden fast og måtte skæres fri, og blev straks bragt til Farsø Sygehus. Den 78-årige kvinde blev siden overført til Aalborg Sygehus, men politiet melder, at der ikke er sket større personskade, og kvinden er indlagt til observation.